ມື​ປືນທີ່ຍິງ​​​ປືນ​ໃສ່​ຄົນ ຢູ່​ໂຮງ​ຮຽນ​ມັດ​ທະ​ຍົມ ໃນ​ລັດ​ຄາ​ລິ​ເນຍ ເສຍ​ຊີ​ວິດ​ແລ້ວ
ຕຳ​ຫຼວດ​ກ່າວ​ວ່າ ທ້າວ​ດາ​ນຽນ ເບີ​ຮາວ ອາ​ຍຸ 16 ປີ ໄດ້​ເສຍ​ຊີ​ວິດ​ຢູ່​ໂຮງ​ໝໍ ໃນ​ຕອນ​ທ່ຽງ ​ວັນ​ສຸກວານ​ນີ້ ໂດຍ​ທີ່​ມີ​ແມ່​ຂອງ​ລາວ​ນັ່ງ​ຢູ່​ຄ​ຽງ​ຂ້າງ.
ຊາວໜຸ່ມຜູ້ເປີດສາກຍິງຢູ່ໂຮງຮຽນມັດທະຍົມຂອງລາວ ຢູ່ທາງພາກໃຕ້ຂອງລັດຄາລິ ຟໍເນຍອາທິດນີ້ ແລະຫຼັງຈາກນັ້ນກໍໄດ້ຫັນເອົາປືນມາຍິງຕົນເອງ ໄດ້ເສຍຊີວິດໄປຍ້ອນ ບາດເຈັບໃນວັນສຸດວານນີ້ ຕຳຫຼວດກ່າວວ່າ ທ້າວດານຽນ ເບີຮາວ ອາຍຸ 16 ປີ ໄດ້ເສຍຊີວິດຢູ່ໂຮງໝໍ ໃນຕອນ ທ່ຽງວັນສຸກວານນີ້ ໂດຍມີແມ່ຂອງລາວນັ່ງຢູ່ຄຽງຂ້າງ ທ້າວເບີໂຕໄດ້ຍິງເພື່ອນນັກຮຽນຂອງລາວຫ້າຄົນ ຢູ່ໂຮງຮຽນມັດທະຍົມຂອງລາວ ໃນ ເມືອງແຊນຕາ ຄລາຣິຕາ ໃນວັນພະຫັດທີ່ຜ່ານມາດ້ວຍອາວຸດປືນສັ້ນ 45 ຄາລີເບີ ເຄິ່ງອັດຕະໂນມັດ ສັງຫານເດັກຍິງ 15 ປີ ແລະເດັກຊາຍ ອາຍຸ 14 ປີ ທ້າວເບີໂຕ ຜູ້ທີ່ມີວັນເກີດຄົບຮັບ 16 ປີ ໃນມື້ທີ່ລາວຍິງນັ້ນ ໄດ້ຮັກສາລູກປືນລູກສຸດທ້າຍໄວ້ໃຫ້ ແກ່ລາວເອງ ແລ້ວຍິງຕົນເອງໃສ່ຫົວ ຮ້ອຍເອກ ເຄນ ເວກເນີ ຂອງກົມຕຳຫຼວດນະຄອນລອສ ແອນເຈີລິສ ຜະແນກຄາດ ຕະກຳ ໄດ້ກ່າວຕໍ່ບັນດານັກຂ່າວໃນວັນສຸກວານນີ້ວ່າ ຕຳຫຼວດບໍ່ສາມາດ ພິຈາລະ ນາໄດ້ເຖິງສາເຫດຂອງທ້າວເບີໂຕ ເຖິງແມ່ນວ່າຫຼັງຈາກໄດ້ສຳພາດ ກວ່າ 40 ຄົນ ທ່ານກ່າວວ່າ ບໍ່ມີບັນທຶກ ຫຼືຂໍ້ຄວາມຂ້າໂຕຕາຍທີ່ພົບເຫັນ ທ້າວເບີໂຕໄດ້ເປີດສາກຍິງຢູ່ໃນ ແລະນອກໂຮງຮຽນມັດທະຍົມຊໍກັສ ໃນເມືອງແຊນ ຕາ ຄລາຣິຕາ ປະມານ 65 ກິໂລແມັດ ທາງພາກເໜືອຂອງນະຄອນ ລອສ ແອນເຈີລິສ